gokulam kerala fc: എ എഫ് സി ടൂർണമെന്റിൽ ആദ്യമായി കേരള ടീം! ബംഗ്ലാദേശിൽ ചരിത്രമെഴുതാൻ ഗോകുലം കേരള എഫ് സി!! - gokulam kerala fc to feature in sheikh kamal international club cup 2019 | Samayam Malayalam
gokulam kerala fc to feature in sheikh kamal international club cup 2019
Samayam Malayalam | Updated: Oct 20, 2019, 03:32PM IST
എ എഫ് സി ടൂർണമെന്റിൽ ആദ്യമായി കേരള ടീം! ബംഗ്ലാദേശിൽ ചരിത്രമെഴുതാൻ ഗോകുലം കേരള എ...
ഗോകുലം കേരള എഫ്സി ബംഗ്ലാദേശിൽ എ എഫ് സി അംഗീകൃത ടൂർണമെന്റിൽ മാറ്റുരക്കുന്നു.
ടൂർണമെന്റ് പങ്കാളിത്തം ഗോകുലത്തിന് ചരിത്രപ്രാധാന്യം നൽകുന്നു
മോഹൻ ബഗാൻ, ചെന്നൈ സിറ്റി എഫ് സി ടീമുകളും പങ്കെടുക്കുന്നു
ഡ്യുറന്‍ഡ് കപ്പ് ജേതാക്കളായ ഗോകുലം കേരള എഫ് സിയും ബംഗ്ലാദേശ് പ്രീമിയര്‍ ലീഗ് ചാമ്പ്യന്‍മാരായ ബഷുന്ദര കിംഗ്‌സും ഏറ്റുമുട്ടുന്നു. ഷെയ്ഖ് കമാല്‍ ഇന്റര്‍നാഷണല്‍ ക്ലബ്ബ് കപ്പിലാണ് ഈ ക്ലാസിക് പോരാട്ടം. ഒക്ടോബര്‍ 22ന് ചിറ്റഗോംഗിലെ എം എ അസീസ് സ്‌റ്റേഡിയത്തില്‍ വെച്ചാണ് മത്സരം. ഏഷ്യന്‍ ഫുട്‌ബോള്‍ കോണ്‍ഫെഡറേഷന്റെ (എ എഫ് സി) അംഗീകാരമുള്ള ടൂര്‍ണമെന്റാണിത്. അവസാന നിമിഷമാണ് ടൂര്‍ണമെന്റില്‍ പങ്കെടുക്കാന്‍ ഗോകുലം കേരള എഫ് സിക്ക് ക്ഷണം ലഭിച്ചത്.
Also Read: ISL2019: ബ്ലാസ്റ്റേഴ്സിന്റെ സൂപ്പർ സ്റ്റാർ കോച്ച് ഷറ്റോരിയാണ്, പിന്നെ നോർത്ത് ഈസ്റ്റിൽ നിന്ന് റാഞ്ചിയ സ്ട്രൈക്കറും! മധ്യനിരയിൽ മലയാളിക്കരുത്തുണ്ട്!!
ഇന്ത്യന്‍ ഫുട്‌ബോള്‍ ചരിത്രത്തില്‍ ആദ്യമായിട്ടാണ് ഒരു കേരള ക്ലബ്ബ് എ എഫ് സി അംഗീകൃത ടൂര്‍ണമെന്റില്‍ പങ്കെടുക്കുന്നത്. ബംഗ്ലാദശ് ഫുട്‌ബോള്‍ ഫെഡറേഷനും ചിറ്റഗോംഗ് അബഹോനി ക്ലബ്ബും സംയുക്തമായാണ് പ്രാദേശിക സംഘാടനം. ബംഗ്ലാദേശ് ചാമ്പ്യന്‍ ക്ലബ്ബിനും ഗോകുലം കേരള എഫ്‌സിക്കും പുറമെ ഗ്രൂപ്പ് ബിയില്‍ ഐ ലീഗ് ചാമ്പ്യന്‍മാരായ ചെന്നൈ സിറ്റി എഫ് സി, മലേഷ്യന്‍ ക്ലബ്ബ് ടെറെന്‍ഗാനു ഫുട്‌ബോള്‍ ക്ലബ്ബും മാറ്റുരക്കുന്നുണ്ട്. ടൂര്‍ണമെന്റ് 19ന് ആരംഭിച്ചു കഴിഞ്ഞു. ഗോകുലം ടീം ബംഗ്ലാദേശിലേക്ക് യാത്ര തിരിച്ചിട്ടുണ്ട്.
24ന് ടെറന്‍ഗാനു ഫുട്‌ബോള്‍ ക്ലബ്ബുമായാണ് മത്സരം. ഗ്രൂപ്പിലെ അവസാന മത്സരത്തിലാണ് 26ന് ചെന്നൈ സിറ്റി എഫ് സിയെ നേരിടുക. മത്സരങ്ങളെല്ലാം ഫെയ്‌സ്ബുക്ക് ലൈവിലൂടെ കാണാം. ബംഗ്ലാ ടിവിയും സംപ്രേഷണം ചെയ്യും. കഴിഞ്ഞ രണ്ടാഴ്ചയായി ഐ എസ് എല്‍ ടീമുകളുമായി പ്രീ സീസണ്‍ മത്സരങ്ങള്‍ കളിക്കുകയാണ്. കാര്യമായി തയ്യാറെടുത്തിട്ടുണ്ട്. വലിയ ടൂര്‍ണമെന്റുകള്‍ കളിക്കുമ്പോള്‍ ഈ മത്സരപരിചയം ഗുണം ചെയ്യും. ഐ ലീഗ് സീസണിന് മുന്നോടിയായി എത്രമാത്രം തയ്യാറെടുത്തു കഴിഞ്ഞുവെന്ന് തിരിച്ചറിയാന്‍ ബംഗ്ലാദേശിലെ ടൂര്‍ണമെന്റ് സഹായകമാകും - ഗോകുലം കോച്ച് ഫെര്‍നാന്‍ഡോ സാന്റിയാഗോ വറേല പറഞ്ഞു.
വളരെ പ്രശസ്തമായ ടൂര്‍ണമെന്റില്‍ ഗോകുലം ടീം ഭാഗഭാക്കാവുന്നതില്‍ അഭിമാനിക്കുന്നു. കേരളത്തില്‍ നിന്ന് ആദ്യമായിട്ടാണ് ഒരു ക്ലബ്ബിന് ഇങ്ങനെയൊരു ടൂര്‍ണമെന്റിലേക്ക് ക്ഷണം ലഭിക്കുന്നത്. പെട്ടെന്നായിരുന്നു എല്ലാം. പക്ഷേ, ടീം നന്നായി തയ്യാറെടുത്തുവെന്നാണ് കരുതുന്നത്. ആരാധകരുടെ പ്രതീക്ഷ കാത്തുസൂക്ഷിക്കാന്‍ ഗോകുലം കേരള എഫ് സി ശ്രമിക്കും - ഗോകുലം കേരള എഫ് സി ചെയര്‍മാന്‍ ഗോകുലം ഗോപാലന്‍ പറഞ്ഞു.
ഗ്രൂപ്പ് എ: ടി സി സ്‌പോര്‍ട്‌സ് ക്ലബ്ബ് (മാലദ്വീപ്), മോഹന്‍ ബഗാന്‍, യംഗ് എലഫന്റ് (ലാവോസ്), ചിറ്റഗോംഗ് അബഹോനി.
ഗ്രൂപ്പ് ബി: ഗോകുലം കേരള എഫ് സി, ബഷുന്ദര കിംഗ്‌സ്, ചെന്നൈ സിറ്റി എഫ് സി, ടെറെന്‍ഗാനുഫുട്‌ബോള്‍ ക്ലബ്ബ് (മലേഷ്യ)
Web Title gokulam kerala fc to feature in sheikh kamal international club cup 2019
കൂടുതൽ വാർത്തകൾ :ഗോകുലം എഫ്സി|എഎഫ്സി ടൂർണമെന്റ്|gokulam kerala fc|Football|afc tournament
എ എഫ് സി ടൂർണമെന്റിൽ ആദ്യമായി കേരള ടീം! ബംഗ്ലാദേശിൽ ചരിത്രമെഴുതാ...
ഇംഗ്ലണ്ടിൽ ചെൽസി, മാഞ്ചസ്റ്റർ സിറ്റി ജയിച്ചു, ഫ്രാൻസിൽ ഡി മരിയ ത...